CELEX: 62011CN0095
Language: mt
Date: 2011-02-28 00:00:00
Title: Kawża C-95/11: Rikors ippreżentat fit- 28 ta’ Frar 2011 — Il-Kummissjoni Ewropea vs Ir-Renju tad-Danimarka

25.6.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 186/11
            
         Rikors ippreżentat fit-28 ta’ Frar 2011 — Il-Kummissjoni Ewropea vs Ir-Renju tad-Danimarka
   (Kawża C-95/11)
   2011/C 186/18
   Lingwa tal-kawża: id-Daniż
   
      Partijiet
   
   
      Rikorrenti: Il-Kummissjoni Ewropea (rappreżentanti: R. Lyal, aġent, u H. Peytz, avukat)
   
      Konvenut: Ir-Renju tad-Danimarka
   
      Talbiet tar-rikorrenti
   
   
               —
            
            
               tikkonstata li, billi ppermetta lil persuni mhux taxxabbli jassoċjaw ruħhom ma’ grupp tal-VAT, ir-Renju tad-Danimarka naqas milli jwettaq l-obbligi tiegħu taħt l-Artikoli 9 u 11 tad-Direttiva tal-Kunsill 2006/112/KE, tat-28 ta’ Novembru 2006, dwar is-sistema komuni ta’ taxxa fuq il-valur miżjud (1);
            
         
               —
            
            
               tikkundanna lir-Renju tad-Danimarka għall-ispejjeż.
            
         
      Motivi u argumenti prinċipali
   
   Għall-finijiet ta’ semplifikazzjoni amministrattiva u ta’ prevenzjoni ta’ ċerti forom ta’ abbużi, id-Direttiva 2006/112 tippermetti lill-Istati Membri li jqisu lil diversi persuni taxxabbli bħala persuna taxxabbli waħda. Il-Kummissjoni hija tal-fehma li l-imsemmija direttiva ma tippermettix lill-persuni taxxabbli jassoċjaw ruħhom ma’ tali gruppi tal-VAT u li għalhekk ikunu suġġetti għad-drittijiet u l-obbligi li għandhom persuni taxxabbli. Għaldaqstant, il-liġi Daniża li tippermetti lill-persuni mhux taxxabbli li jassoċjaw ruħhom ma’ grupp tal-VAT, ma hijiex konformi mal-imsemmija direttiva.
   
      (1)  ĠU L 347, p. 1.